钦定古今图书集成/明伦汇编/闺媛典/第295卷 > 皇清二十八 > 牛详言妻韩氏
## 钦定古今图书集成/明伦汇编/闺媛典/第295卷 > 皇清二十八 > 牛详言妻韩氏

按《汝宁府志》：“韩氏，汝阳牛详言妻。归三载生子，甫弥月，夫亡，氏欲从死。上有翁姑，下有幼子，实为狼狈。乃艰苦奉翁姑，生养死葬皆尽礼。邑令旌其门。子茹，癸卯举于乡，选汲县教谕，迎养不肯离翁姑坟墓，却之。年八十二，无疾终。”

===梅杲妻张氏===

按《汝宁府志》：“张氏，名钏，新蔡梅杲妻。杲死，钏年十九，矢志靡他。孀居五十馀年，动遵礼度，人无间然。” 有司上其事。

诏旌表。